minu kogemus 5 aasta  tagusest tütre kooliminekust ja koolivalikust oli see, et eelkõige tuleb kuulata mida laps ise arvab ja mis tunne Sul endal koolis kohapeal käies jääb. Kui lapsel on tahtmine kooli minna, siis see on oluline märk, et ta ise tahab uut kogemust. Kooli valikul aga - ka mul oli Tallinna mõnede koolide osas eelarvamus. Minu jaoks läks kõik paika koolide korraldatud infokoosolekutel potentsiaalsete õpilaste vanematele - ühes koolis sain direktori ja õppealajuhataja jutust väga hästi aru, kuidas on koolis laste elu  korraldatud, mis on kooli eesmärgid jne. Teises koolis oli jutu järgi selge, et elu on korraldatud koolijuhtkonna harjumustest ja mitte õpilaste vajadustest lähtuvalt. Seega, käige Härma katsetel ära ja kui need edukad, siis lähtuge enda sisetundest ja Marta muljetest koolist, mitte sellest mida keegi teine võiks arvata.